Baheberu 8 | Beibele Inthaneteng | Phetolelo ya Lefase le Lefsa
8 Bjale tabakgolo ya seo re se bolelago še: Re na le moperisita yo a phagamego+ wa go etša yo, yena o dutše ka letsogong la le letona la sedulo sa bogoši sa yo Mogolo magodimong,+ 2 ke mohlanka wa lefelong le lekgethwa+ le wa tenteng ya therešo yeo Jehofa+ a e hlomilego, e sego batho.+ 3 Gobane moperisita yo mongwe le yo mongwe yo a phagamego o bewa gore a nee dimpho le dihlabelo;+ ka baka leo go be go nyakega gore le yena yo a be le seo a se neago.+ 4 Ge e ba bjale a be a le mo lefaseng, e be e ka se be moperisita,+ ka ge go šetše go na le banna bao ba neago dimpho go ya ka Molao. 5 Banna ba ba dira tirelo e kgethwa yeo e lego mohlala+ le moriti+ wa dilo tša legodimong, go etša Moshe ge a be a le kgauswi le go aga tente,+ a ile a newa taelo ya Modimo:+ Gobane o re: “O kgonthišetše gore o dira dilo ka moka go ya ka polane ya tšona yeo o e bontšhitšwego thabeng.”+ 6 Eupša bjale Jesu o hweditše tirelo e botse e phalago tšohle, ka gobane e bile ke mmoelanyi+ wa kgwerano yeo ka mo go swanago e lego e kaone,+ yeo e theilwego ka molao dikholofetšong tše kaone.+ 7 Ge e ba kgwerano yeo ya pele e be e se na bosodi, gona go ka be go sa ka gwa nyakwa ya bobedi.+ 8 Gobane o bona batho phošo ge a re: “‘Tsebang gore go tla matšatši ao ka ona ke tla dirago kgwerano e mpsha le ba ntlo ya Isiraele le ba ntlo ya Juda;’+ go bolela Jehofa. 9 ‘E ka se be kgwerano+ yeo ke e dirilego le borakgolokhukhu ba bona letšatšing la ge ke be ke ba swara ka seatla ke ba ntšha nageng ya Egipita,+ gobane ga se ba dula ba botegela kgwerano ya ka,+ mo ke ilego ka kgaotša go ba hlokomela,’ go bolela Jehofa.”+ 10 “‘Gobane ye ke kgwerano yeo ke tla e dirago le ba ntlo ya Isiraele ka morago ga matšatši ao,’ go bolela Jehofa. ‘Ke tla tsenya melao ya ka menaganong ya bona gomme ka e ngwala dipelong tša bona.+ Ke tla ba Modimo wa bona+ gomme bona e tla ba setšhaba sa ka.+ 11 “‘Motho a ka se hlwe a ruta moagišani wa gagwe gomme yo mongwe le yo mongwe a ka se hlwe a ruta ngwanabo, a re: “Tseba Jehofa!”+ Ka ge ka moka ba tla be ba ntseba,+ go tloga ka yo monyenyane go fihla ka yo mogolo wa bona. 12 Gobane ke tla ba yo a gaugelago ditirong tša bona tše di sa lokago gomme nka se sa hlwa ke gopola+ dibe tša bona le ka mohla.’”+ 13 Ge a re “kgwerano e mpsha,” o dirile gore ya pele e felelwe ke nako.+ Bjale seo se feletšwego ke nako e bile se tšofala, se kgauswi le go timelela.+